Diari Oficial de la Generalitat Valenciana


Sumari del DOGV 3859, del 18-10-2000 (2000/7899)

ORDRE de 13 de setembre de 2000, de la Conselleria de Cultura i Educació, per la qual s'autoritza la transformació dels centres que s'indiquen en l'annex en centres autoritzats de Formació Professional de grau mitjà.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3859

Data del DOGV
:   18-10-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/7899


Data del document
:   13-09-2000

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * València
    * ensenyament professional

ORDRE de 13 de setembre de 2000, de la Conselleria de Cultura i Educació, per la qual s'autoritza la transformació dels centres que s'indiquen en l'annex en centres autoritzats de Formació Professional de grau mitjà. [2000/X7899]
  
Els expedients han sigut iniciats pels representants de la titularitat dels centres que s'indiquen en l'annex, en sol·licitud d'autorització d'obertura i funcionament com a centres de formació professional de grau mitjà.
  
Per resolucions de la Direcció General de Centres Docents els dos centres foren autoritzats per a impartir l'àrea tecnicopràctica de Formació Professional de primer grau, professions Perruqueria i Estètica respectivament.
  
La Direcció General de Centres Docents ha declarat, a través de resolucions individualitzades per a cada centre, l'adequació de les instal·lacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26 de juny), i en els reials decrets 620/1995, de 21 d'abril (BOE de 21 de setembre) i 630/1995, de 21 d'abril (BOE de 22 de setembre), pels quals s'establixen els títols de tècnic en Perruqueria i Tècnic en Estètica Personal Decorativa.
  
Tots els expedients han sigut tramitats per la Direcció Territorial competent i han emés proposta favorable al que se sol·licita, a la vista dels informes favorables de la Unitat Tècnica de Construccions i de la Inspecció Educativa.
  
Vists la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre, (BOE de 4 d'octubre), d'Ordenació General del Sistema Educatiu; el Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu; el Reial Decret 1.004/1991, de 14 de juny (BOE de 26 de juny), pel qual s'establixen els requisits mínims dels centres que impartixen ensenyaments de règim general no universitaris; el Reial Decret 777/1998, de 30 d'abril (BOE de 8 de maig), pel qual es desenrotllen determinats aspectes de l'ordenació de la formació professional en el àmbit del sistema educatiu; i el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar la transformació dels centres privats que s'indiquen en l'annex, homologats per a impartir l'àrea tecnicopràctica de Perruqueria i Estètica, en centres autoritzats de Formació Professional de grau mitjà, amb les característiques i composició que s'assenyalen i efectes des del curs 2000/2001.
  
Segon
  
La Direcció Territorial competent establirà, en el termini màxim de dos mesos i per resolució, el centre públic al qual quedaran adscrits a efectes administratius.
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició, o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 13 de setembre de 2000
  
El conseller de Cultura i Educació,
  
MANUEL TARANCÓN FANDOS
  
ANNEX
  
Denominació genèrica: Centre Autoritzat de Formació Professional de Grau Mitjà
  
Denominació específica: Estética-Desirée
  
Titular: Consuelo Correcher, SL.
  
Adreça: c/ Gil y Morte, 27-29
  
Localitat: València
  
Província: València
  
Codi: 11194273
  
Ensenyaments i capacitat màxima que s'autoritzen:
  
- 2 grups de tècnic en Estètica Personal Decorativa amb 60 llocs escolars en doble torn (un grup amb 30 llocs escolars de matí i altre de vesprada).
  
Denominació genèrica: Centre Autoritzat de Formació Professional de Grau Mitjà
  
Denominació específica: Guill-Mon Levante, SL.
  
Titular: Guill-Mon Levante, SL.
  
Adreça: c/ Conca, 27 i 29
  
Localitat: València
  
Província: València
  
Codi: 34964856
  
Ensenyaments i capacitat màxima que s'autoritzen:
  
- 2 grups de tècnic en Perruqueria amb 40 llocs escolars en doble torn (un grup amb 20 llocs escolars de matí i altre de vesprada).